বিপর্যস্ত উত্তরবঙ্গ পরিদর্শনে রাজ্যপাল

কলকাতা: প্রবল বৃষ্টিতে বিপর্যস্ত উত্তরবঙ্গের (North Bengal Flood) পরিস্থিতি দিনদিন গুরুতর হচ্ছে। দার্জিলিংসহ (Darjeeling) বিভিন্ন এলাকায় ভূমিধস, ভাঙা রাস্তা ও নিম্নাঞ্চলে প্লাবনের খবর পাওয়া গেছে। এই ভয়ংকর পরিস্থিতিতে বহু মানুষের মৃত্যু হয়েছে (District News)।

আজ সোমবার উত্তরবঙ্গ পরিদর্শনে গেলেন রাজ্যপাল সিভি আনন্দ বোস, যিনি দুপুরে ওই এলাকায় পৌঁছানোর কথা রয়েছে। পাশাপাশি রাজভবনে খোলা হয়েছে ‘পিস রুম’, যা থেকে দুর্গত এলাকার পরিস্থিতি মনিটর করা হচ্ছে। দ্রুত সাহায্য পৌঁছে দিতে খোলা হয়েছে স্পেশাল র‍্যাপিড অ্যাকশন সেল, যা ২৪ ঘণ্টা কার্যকর থাকবে। দুর্গতরা এই সেলে ফোন বা ইমেইলের মাধ্যমে যোগাযোগ করতে পারবেন। (নম্বর: ০৩৩–২২০০১৬৪১, ইমেইল: [peaceroomrajbhavan@gmail.com](mailto:peaceroomrajbhavan@gmail.com))। এই সেলের সমন্বয়কারী হিসেবে একজন অফিসার অন স্পেশাল ডিউটিতে নিয়োগ পেয়েছেন।

আরও পড়ুন: লক্ষ্মী ভান্ডারের টাকায় লক্ষ্মী পুজো! কোথায়?

একই দিনে মুখ্যমন্ত্রী মমতা বন্দ্যোপাধ্যায়ও উত্তরবঙ্গ যাচ্ছেন, বিকেলের মধ্যেই তিনি ক্ষতিগ্রস্ত এলাকা পরিদর্শন করবেন। সঙ্গে থাকবেন মুখ্যসচিব মনোজ পন্থ ও প্রশাসনের শীর্ষ আধিকারিকরা। শিলিগুড়িতে পৌঁছে জেলা প্রশাসন ও পুলিশ কর্মকর্তাদের সঙ্গে বৈঠক করবেন এবং পরিস্থিতি পর্যালোচনা করবেন।

উল্লেখ্য, শনিবার মধ্যরাত থেকেই মুখ্যমন্ত্রী নিজে পরিস্থিতির উপর নজর রাখছিলেন। ভার্চুয়ালি উত্তরবঙ্গের পাঁচ জেলাশাসকের সঙ্গে বৈঠক করে ত্রাণ ও উদ্ধারকার্যের নির্দেশ দিয়েছেন। পর্যটকদের জন্যও বিশেষ ব্যবস্থা নেওয়া হচ্ছে, এবং ক্ষতিগ্রস্ত ও মৃতদের পরিবারকে সহায়তার আশ্বাস দিয়েছেন তিনি।